               EURÓPAI BIZOTTSÁG
            Brüsszel, 2015.7.14.
            COM(2015) 336 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről (Belgium „EGF/2015/003 BE/Ford Genk” referenciaszámú kérelme)

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet
                  1
                hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet (a továbbiakban: EGAA-rendelet) határozza meg.

               2.A Ford Genk vállalatnál, valamint 11, azzal kapcsolatban álló belga beszállítónál vagy továbbfeldolgozó vállalatnál történt elbocsátásokat követően Belgium 2015. március 24-én „EGF/2015/003 BE/Ford Genk” referenciaszámmal
                  2
                 kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2015/003 BE/Ford Genk

                        Tagállam

                        Belgium

                        Érintett régió(k) (NUTS 2 szint)

                        BE22 (Limburg)

                        A kérelem benyújtásának dátuma

                        2015. március 24.

                        A kérelem átvételi elismervényén feltüntetett dátum

                        2015. április 7.

                        Kiegészítő információk iránti kérelem dátuma

                        2015. április 7.

                        A kiegészítő információ benyújtásának határideje

                        2015. május 19.

                        Az értékelés befejezésének határideje

                        2015. augusztus 11.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Ford Genk

                        Az érintett vállalkozások száma

                        12

                        Gazdasági ágazat(ok)

                        (NACE Rev. 2. rendszer szerinti ágazat)
                           3

                        29. ágazat (Közúti jármű, pótkocsi és félpótkocsi gyártása)

                        A leányvállalatok, a beszállítók és az ellátási lánc következő szintjein álló termelők száma:

                        11

                        Referencia-időszak (négy hónap)

                        2014. szeptember 1-jétől 2014. december 31-ig

                        A referencia-időszak alatt elbocsátottak száma (a)

                        4 881

                        A referencia-időszak előtt vagy után elbocsátottak száma (b)

                        230

                        Az elbocsátott személyek száma összesen (a + b)

                        5 111

                        A támogatható kedvezményezettek száma

                        5 111

                        A megcélzott kedvezményezettek száma összesen

                        4 500

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        10 127 607

                        Az EGAA végrehajtásához kapcsolódó költségvetés
                           4
                         (EUR)

                        320 000

                        Teljes költségvetés (EUR)

                        10 447 607

                        EGAA-hozzájárulás (60 %) (EUR)

                        6 268 564

               A KÉRELEM ÉRTÉKELÉSE

               Az eljárás

               4.Belgium 2015. március 24-én kérelmet nyújtott be „EGF/2015/003 BE/Ford Genk” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság a kérelem benyújtásától számított két héten belül, 2015. április 7-én visszaigazolta a kérelem átvételét, és még ugyanazon a napon kiegészítő információkat kért Belgiumtól. Belgium a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2015. augusztus 11-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 5 111 munkavállalóra vonatkozik, akiket a Ford Genk és 11 beszállító, illetve továbbfeldolgozó vállalat bocsátott el. A vállalat a NACE Rev. 2. rendszer szerinti gazdasági ágazatok közül a 29. ágazatban (Közúti jármű, pótkocsi és félpótkocsi gyártása) működik. Az érintett vállalatoknál történt elbocsátások helyszíneinek zöme Limburg (BE22) NUTS
                  5
                2. szintű régióban található.

                        A vállalatok neve és a referencia-időszakon belül elbocsátott személyek száma

                        FORD

                        3 701

                        ISS Industrial Cleaning nv

                        23

                        BASF

                        16

                        LEAR

                        201

                        BELPLAS

                        89

                        SML

                        284

                        FACIL

                        34

                        SYNCREON

                        234

                        HENKEL

                        17

                        TRANSPORT SERVICE

                        47

                        IAC

                        171

                        ZENDER

                        64

                        A vállalatok száma összesen: 12

                        Az elbocsátott munkavállalók száma összesen:

                        4 881

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        4 881

               Beavatkozási kritériumok

               6.Belgium kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négyhónapos referencia-időszak alatt egy vállalkozáson belül egy tagállamban, ideértve a beszállítók vagy a továbbfeldolgozó vállatok körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négyhónapos referencia-időszak 2014. szeptember 1-től 2014. december 31-ig tartott.

               8.A referencia-időszak alatt bekövetkezett elbocsátások megoszlása a következő volt:

               –3 701 munkavállalót a Ford Genktől bocsátottak el;

               –1 180 munkavállalót a Ford Genk 11 beszállítójától, illetve továbbfeldolgozó vállalatától bocsátottak el.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a következőképpen vették figyelembe:

               –4 858 elbocsátás a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától,

               –23 elbocsátás a munkaszerződés tényleges megszüntetésének vagy lejáratának időpontjától.

               Támogatható kedvezményezettek

               10.A már említett munkavállalókon túl 230 olyan munkavállaló is a támogatható kedvezményezettek közé tartozik, akiket a négyhónapos referencia-időszak előtt vagy azt követően bocsátottak el. Ezeket a munkavállalókat a tervezett elbocsátások 2012. október 22-i általános bejelentése után bocsátották el. Egyértelmű ok-okozati összefüggés mutatható ki a referencia-időszakban az elbocsátásokat kiváltó eseménnyel.

               11.A támogatásra jogosult kedvezményezettek száma így összesen 5 111.

               Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat

               12.Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Belgium azzal érvel, hogy az európai gépjárműipar az elmúlt tíz évben jelentős mértékben veszített piaci részesedéséből. 2007 és 2012 között 14,6%-kal esett vissza a személygépkocsik gyártása a 27 tagú EU-ban. Ugyanezen időszak alatt Kína több mint megduplázta piaci részesedését a személygépkocsik gyártása terén.

               13.E tendencia mögött a fogyasztásnak a globalizációhoz köthető földrajzi áthelyeződése áll, ami főként az ázsiai piacon jelentkező igény gyors növekedésével magyarázható. Az uniós gépkocsigyártó cégek pozíciója e piacokon hagyományosan rosszabb, mint más piacokon és így piaci részesedésük is alacsonyabb. A 2009-es csekély emelkedéstől
                  6
                eltekintve 2008 és 2012 között folyamatosan csökkent a gépkocsi-regisztrációk száma az EU-ban.

               Személygépkocsi-gyártás – nemzetközi összehasonlítás (részesedés %-ban)
                  7

               14.A fenti grafikon a személygépjárművek uniós piaci részesedésének 2000 és 2012 közötti visszaesését mutatja. Az Unió piaci részesedése 2007-ben még 32,2 % volt, 2012-ben pedig már 23,2 %-ra csökkent, ami 28,2 %-os visszaesést jelent.

               15.Miközben 2007 és 2012 között az EU-ban a személygépkocsi-gyártás abszolút értékben nézve 14,6%-kal esett vissza, addig a világon 18,9%-kal nőtt ez az arány, köszönhetően Kínának (143,3%-kos emelkedés), más délkelet-ázsiai országoknak és a közel-keleti gazdaságoknak.

               16.A gazdasági és pénzügyi válsággal az európai gépjárműipar helyzete jelentős romlásnak indult, amelyet tovább súlyosbítottak a harmadik országokban bevezetett importkorlátozások (új importengedélyezési követelmények például Argentínában és Brazíliában, és növekvő importvámtételek Oroszországban).

               17.A belga adatok szerint valamennyi negatív hatás tetten érhető az ország gépjárműiparában, ahol a 2011-ben gyártott 596 461  személygépkocsihoz képest 2013-ban már csak 503 504-et gyártottak (ami 15,58%-os visszaesést jelent). Ugyanezen időszak alatt a gépkocsiexport is 16,41%-kal visszaesett
                  8
               .

               18.Eddig 21 EGAA-kérelmet nyújtottak be a NACE Rev. 2. rendszer szerinti gazdasági ágazatok közül a 29.  ágazatra vonatkozóan (Közúti jármű, pótkocsi és félpótkocsi gyártása), ezekből 11 a kereskedelem globalizációjával, 10 pedig a globális pénzügyi és gazdasági válsággal kapcsolatos.

               Az elbocsátásokhoz és az önálló vállalkozók tevékenységének megszűnéséhez vezető események

               19.A genki Ford gyár 2012. október 22-én bejelentett bezárása vezetett az elbocsátásokhoz. Limburg tartományban a becslések szerint 8 000 munkahely szűnt meg közvetlenül és közvetve a gyár bezárása miatt. A Ford vezetése azzal indokolta a genki gyár bezárását, hogy a társaság európai fióktelepén a termelési kapacitás 20%-a felesleges volt. A Ford megtart három szerelőüzemet Európában, és valenciai (Spanyolország) gyárában ugyan kisebb mennyiségben, de továbbra is gyárt Mondeo, S-MAX és Galaxy típusú gépjárműveket.

               20.A Ford genki gyárának a bezárása váratlanul ért mindenkit, mivel a munkáltató és a munkavállalók 2010-ben tárgyalásokat folytattak a munkahelyi biztonságra vonatkozó, 2020-ig szóló jövőbeli szerződésről (a megállapodás a személyzeti kiadások 12%-os csökkentését irányozta elő). 2012 augusztusában a Ford vezetősége megerősítette, hogy készek betartani a 2020-ig szóló megállapodást. A bejelentést követően elindultak a spekulációk a sajtóban, majd 2012 októberében a Ford bejelentette, hogy bezárja genki gyárát.

               21.A 2013-as év folyamán elbocsátott dolgozókra vonatkozik a jelenleg végrehajtás alatt álló, ugyancsak a globalizáción alapuló első EGAA-kérelem
                  9
               . Ez a második kérelem egészen a gyár 2014 decemberi végleges bezárásáig a 2014-es év folyamán elbocsátott alkalmazottakra vonatkozik.

               Az elbocsátások várható hatása a helyi, a regionális és az országos gazdaságra és foglalkoztatásra

               22.Egy, a hasselti egyetem vállalkozási és innovációs tudásközpontja (Kenniscentrum voor ondernemerschap en innovatie – KIZOK) által készített tanulmány
                  10
                azt vizsgálja, hogy a Ford genki gyárának bezárása miként hatott a régió gazdaságára. A tanulmány szerint Limburg tartomány gazdaságára nézve rendkívül káros volt a gyár bezárása, mivel több mint 8 000 munkahely (közvetett vagy közvetlen) megszűnésével a munkanélküliségi ráta 1,8–2 százalékponttal nőtt (a régió munkanélküliségi rátája így közel 29,4 %-kal, 6,8%-ról 8,8%-ra ugrott), 2,6–2,9 %-kal visszaesett a régió GDP-je, a munkatermelékenység esetleges csökkenésének aránya pedig 10,9%, mivel a régióban a munkatermelékenység szempontjából a gépjárműipar igen jelentős tényezőnek számít. Ráadásul a gyár egykori alkalmazottai igen nehéz helyzetben vannak, mivel kevés a betölthető álláshely a régióban, ahol elég magas a munkanélküliek száma.

               A megcélzott kedvezményezettek és a javasolt intézkedések

               A megcélzott kedvezményezettek

               23.Az intézkedésekben várhatóan részt vevő elbocsátott munkavállalók becsült száma 4 500. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek
                           száma

                        Nem:

                        Férfiak:

                        3 956

                        (87,9 %)

                        Nők:

                        544

                        (12,1 %)

                        Állampolgárság:

                        Uniós polgárok:

                        4 474

                        (99,4 %)

                        Nem uniós polgárok:

                        26

                        (0,6 %)

                        Korcsoport:

                        15–24 év közöttiek:

                        19

                        (0,4 %)

                        25 és 29 év közöttiek:

                        85

                        (1,9 %)

                        30 és 54 év közötti:

                        3 154

                        (70,1 %)

                        55 és 64 év közöttiek:

                        1 240

                        (27,6 %)

                        64 év felettiek:

                        2

                        (0,0 %)

               A javasolt intézkedések támogathatósága

               24.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               (1)Egyéni álláskeresési segítség, ügykezelés és általános tájékoztatási szolgáltatások

               –Weboldal indítása: A vállalat számára létrehozott foglalkoztatási egység által közzétett, a támogatásra vonatkozó legfontosabb információkat tartalmazó weboldal létrehozása. A honlap értékes segítséget nyújt mind az elbocsátott munkavállalók, mind a potenciális új munkáltatók számára.

               –Kiemeltügyfél-kapcsolati menedzser: Számos potenciális munkáltató (építőipari vállalkozások, kkv-k, egészségügyi szervezetek és közigazgatási intézmények) jelezte, hogy alkalmazna a Ford gyárból elbocsátott dolgozókat. A kiemeltügyfél-kapcsolati menedzser feladata ezen kezdeményezések koordinálása a „Jobs for Limburg” (Munkahelyek Limbourgban) intézkedés keretében.

               –Szociális intervenciós tanácsadók A szociális intervenciós szolgálat első lépésként segítséget nyújt az adminisztrációs feladatok intézésében, és egyéni elbeszélgetések során felméri és meghatározza az álláskeresők profilját.

               –Tájékoztatás a szakoktatási és -képzési lehetőségekről: Ezen intézkedés keretében az álláskeresők általános tájékoztatást kapnak például a nemzeti vasúthálózatot működtető társaságnál, az Infrabelnél nyíló álláslehetőségekről. A potenciális munkáltatók által a Ford egykori alkalmazottai számára szervezett tájékoztatók során ismertetik, hogy az adott vállalatnak milyen képesítésekkel rendelkező munkavállalókra van szüksége, és arra bátorítják az álláskeresőket, hogy aktívan keressenek állást ezeknél a vállalatoknál.

               –Aktív munkaorientált iránymutatás: A foglalkoztatást előmozdító intézkedés során egy tanácsadó kapcsolatba lép a munkáltatókkal, hogy így segítse a vállalat által alkalmazható álláskeresőket. Az intézkedés kedvezményezettjei számára vállalatlátogatásokat szerveznek.

               –Állásbörzék: Az állásbörzékre az elbocsátott munkavállalók készségeihez illeszkedő munkát ajánló potenciális munkáltatókat hívnak meg. Az állásbörzék szervezése a munkaerő-kihelyezéssel foglalkozó cégekkel és az ágazati szervezetekkel együttműködésben történik.

               –Állások megpályázásával kapcsolatos képzés: A munkaerő-kihelyezéssel foglalkozó cégek az álláspályázatokról tartanak általános képzést annak érdekében, hogy nőjenek az intézkedés kedvezményezettjeinek munkaerő-piaci esélyei. Kifejezetten erre szakosodott cégek is tartanak ilyen jellegű képzéseket például olyan meghatározott célcsoportoknak, mint a nem anyanyelvi beszélők vagy egyéb munkakeresők.

               –További pályaorientáció és kompetenciatudatosság a karrierorientált coaching keretében: A reintegrációs folyamat különböző szakaszaiban alaposan felméri az intézkedés kedvezményezettjeinek kompetenciáit. A kompetenciák felmérése révén szükség esetén még inkább személyre szabott segítség nyújtható.

               (2)Képzés és átképzés

               –Képzés és kompetenciafejlesztés: A munkakeresők számára indított kurzusok, amelyek számos szolgáltatói és ipari ágazat különféle területein kínálnak személyre szabott oktatást és képzést. A képzés „csoportos tanulás” vagy „szabad tanulás” formájában történik, az első esetben csoportos, a második esetben pedig egyéni képzési utat jelölnek ki. Az alapképzés egy részét a Flamand Foglalkoztatási és Szakképzési Szolgálat biztosítja. A szakosított képzéseket az ágazati képzési alapokkal és a limburgi Syntra képzőközponttal együttműködve szervezik vagy kiadják egyéb külső képzésszolgáltató cégeknek. Az intézkedés keretében különálló foglalkoztatást elősegítő intézkedésként vagy a képzési út részeként rövid vagy hosszú távú szakmai gyakorlatot szerveznek. A képzések egy részét a Flamand Foglalkoztatási Szolgálat elismeri, a többi esetben a képzést elvégzők akkreditált okleveles végzettséget kapnak.

               –A korábbi munkaadó által biztosított képzés: 2015 első felében a Ford meghatározott számú volt munkavállalójának főként műszaki jellegű képzéseket tart.

               –Foglalkoztatás egyéni szakképzés révén : Az intézkedés a munkahelyi környezetben történő tanulást támogatja, amely során a képzést valós környezetbe helyezik, ezáltal közelebb kerül a munkakereső a foglalkoztatás világához. A képzést követően a programban részt vevő vállalatok kötelezettséget vállalnak arra, hogy határozatlan idejű, vagy legalább a szakmai gyakorlat idejével megegyező időre határozott idejű munkaszerződést kötnek a munkakeresővel.

               (3)Juttatások és ösztönzők

               –Munkaerő-felvételi bónusz: 2015. január 1-jétől a Genk térségében működő társaságok munkaerő-felvételi bónusz kapnak minden megcélzott kedvezményezett felvétele után. A bónusz összege teljes munkaidős foglalkoztatás esetén az álláskereső jogosultságainak függvényében 2 000 vagy 3 000 EUR. A bónusz egy 18 hónapos időszakon belül legalább 12 hónapig határozott vagy határozatlan idejű munkaszerződéssel foglalkoztatott munkavállaló után, jár, az alábbi feltételekkel: A  foglalkoztatás nem kezdődhet 2015. január 1-je előtt és a társaság csak egy ízben igényelheti a munkaerő-felvételi bónuszt, ami minden újonnan alkalmazott munkanélküli munkavállaló után csak egyszer jár. A végrehajtási időszak alatt az intézkedés hatálya alá tartozó kedvezményezett munkáltató tehát nem kaphat a javaslat célcsoportjához tartozó személyek után más forrásból munkaerő-felvételi bónuszt.

               25.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               26.Belgium megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               27.A költségek teljes becsült összege 10 447 607 EUR, amely a személyre szabott szolgáltatásokra fordított 10 127 607 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 320 000 EUR összegű kiadásokat foglalja magában.

               28.Az EGAA-ból igényelt teljes pénzügyi hozzájárulás összege 6 268 564 EUR (az összköltség 60 %-a).

                        Intézkedések

                        A résztvevők becsült száma

                        Az egy résztvevőre első becsült költség
                        (EUR-ban)
                           11

                        Becsült összköltség

                        (EUR-ban)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Weboldal indítása

                        4 500

                        10 000

                        Kiemeltügyfél-kapcsolati menedzser

                        4 500

                        7

                        30 000

                        Szociális intervenciós tanácsadó (SIA)

                        4 500

                        111

                        500 000

                        Tájékoztatás a szakoktatási és -képzési lehetőségekről

                        4 500

                        20 000

                        Aktív munkaorientált iránymutatás

                        1 000

                        870

                        870 000

                        Állásbörzék

                        4 500

                        30 000

                        Állások megpályázásával kapcsolatos képzés

                        1 600

                        251

                        401 600

                        További pályaorientáció és kompetenciatudatosság a karrierorientált coaching keretében:

                        1 000

                        128

                        128 000

                        Egy VDAB-központ belső képzése

                        1 000

                        2 510

                        2 510 000

                        Pályázati eljárást követően kiszervezett képzés

                        400

                        5 020

                        2 008 000

                        Ágazati képzési alapokkal együttműködésben szervezett képzés FTML, LIMOB, LIMTEC

                        422

                        2 287

                        965 324

                        A Syntrával együttműködésben szervezett képzés

                        200

                        4 500

                        900 000

                        Gyakornokság

                        1 200

                        617

                        739 800

                        A Ford által biztosított képzés

                        168

                        967

                        162 383

                        Foglalkoztatás egyéni szakképzés révén

                        750

                        470

                        352 500

                        Részösszeg (a):

                        A személyre szabott szolgáltatáscsomag százalékaránya

                        –

                        9 627 607

                        (95,06 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Munkavállalói foglalkoztatási prémium

                        200

                        2 500

                        500 000

                        Részösszeg (b):

                        A személyre szabott szolgáltatáscsomag százalékaránya

                        –

                        500 000

                        (4,94 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        100 000

                        3. Tájékoztatás és nyilvánosság

                        –

                        20 000

                        4. Ellenőrzés és jelentéstétel

                        –

                        100 000

                        5. Egyéb résztvevők

                        100 000

                        Részösszeg (c):

                        Százalékarány az összköltséghez képest:

                        –

                        320 000

                        (3,06 %)

                        Összköltség (a + b + c):

                        –

                        10 447 607

                        EGAA-hozzájárulás (az összköltség 60 %-a)

                        –

                        6 268 564

               29.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Belgium megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek.

               A kiadások támogathatóságának időszaka

               30.Belgium 2014. január 1-jén kezdte meg a személyre szabott szolgáltatások nyújtását a megcélzott kedvezményezettek részére. A 24. pontban említett intézkedésekkel kapcsolatos kiadásokhoz ezért 2014. január 1-től 2017. március 24-ig nyújtható pénzügyi támogatás az EGAA-ból.

               31.Belgium számára 2014. szeptember 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadásokhoz ezért 2014. szeptember 1. és 2017. szeptember 24. között nyújtható támogatás az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               A tagállami előfinanszírozás vagy társfinanszírozás forrásait a kérelemben érintett alábbi felek biztosítják:

               Flamand Foglalkoztatási és Szakképzési Szolgálat  (Vlaamse Dienst voor Arbeidsbemiddeling en Beroepsopleiding, VDAB);

               Nemzeti Foglalkoztatási Szolgálat (Rijksdienst voor Arbeidsvoorziening, RVA);

               Limburg tartományi kormányzata;

               Genk városa;

               a limburgi fémfeldolgozó ipar foglalkoztatási és képzési alapja (Fonds voor Tewerkstelling en Opleiding in Metaalverwerkende Nijverheid Limburg, FTML)

               a fémfeldolgozó ipari munkavállalók limburgi továbbképző intézete (Limburg Instituut Van De Metaalverwerkende Nijverheid Voor De Opleiding Van Bedienden, LIMOB);

               Syntra képzőközpont;

               Ford.

               32.Belgium megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               33.Belgium jelezte, hogy a személyre szabott szolgáltatások koordinált csomagját a megcélzott kedvezményezettekkel, képviselőikkel, a szociális partnerekkel, a helyi, regionális és nemzeti közfoglalkoztatási szervekkel, a képzési intézetekkel és a vállalattal egyeztetve dolgozták ki.

               Irányítási és ellenőrzési rendszerek

               34.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Belgium értesítette a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint amelyek Flandriában az Európai Szociális Alapot (ESZA) irányítják és ellenőrzik.

               Az érintett tagállam által vállalt kötelezettségek

               35.Belgium minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére,

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Költségvetési javaslat

               36.Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR
                  12
               .

               37.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 6 268 564 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               38.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja értelmében
                  13
               .

               Kapcsolódó jogi aktusok

               39.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 6 268 564 EUR összegnek az érintett költségvetési tételbe történő átcsoportosítására.

               40.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről
                  (Belgium „EGF/2015/003 BE/Ford Genk” referenciaszámú kérelme)

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  14
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  15
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  16
                12. cikkében meghatározottaknak megfelelően 150 millió EUR.

               (3)A Ford Genk vállalatnál, valamint 11, azzal kapcsolatban álló belga beszállítónál vagy továbbfeldolgozó vállalatnál történt elbocsátásokat és a tevékenység beszüntetését követően (továbbiakban: „elbocsátások”) Belgium 2015. március 24-én „EGF/2015/003 BE/Ford Genk” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz a szóban forgó rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Belgium által benyújtott kérelem alapján nyújtandó, 6 268 564 EUR összegű pénzügyi hozzájárulás folyósítása érdekében,

               (5)Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 6 268 564 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. A határozatot ... [the date of its adoption]*tól/től kell alkalmazni.

                  17Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikkének értelmében.

                     (3)
                  HL L 393., 2006.12.30., 1. o.

                     (4)
                  Az 1309/2013/EU rendelet 7. cikkének (4) bekezdése alapján.

                     (5)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (6)
                  Az Európai Gépjárműgyártók Szövetségének 2013-as félévi jelentése

                     (7)
                  ACEA - The automobile industry pocket guide (autóipari zsebkönyv) (2013).

                     (8)
                  FEBIAC (Belga Gépjármű Szövetség): http://www.febiac.be/public/statistics.aspx?lang=FR

                     (9)
                  COM(2014) 532 final

                     (10)
                  Universiteit Hasselt, Kenniscentrum voor Ondernemerschap en Innovatie (hasselti egyetem vállalkozási és innovációs tudásközpontja) (Prof. Dr. Ludo Peeters és Prof. Dr. Mark Vancauteren: Studie van de Economische Impact van de Sluiting van Ford Genk, Nov. 2012.) (A genki Ford gyár bezárásának hatása a régió gazdaságára)

                     (11)
                  Közelítőleges összegek a résztvevők száma és az összköltség alapján

                     (12)
                  HL L 347., 2013.12.20., 884. o.

                     (13)
                  HL C 373., 2013.12.20., 1. o.

                     (14)
                  HL L 347., 2013.12.20., 855. o.

                     (15)
                  HL C 373., 2013.12.20., 1. o.

                     (16)
                  A Tanács 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (17)
                   A dátumot a Parlament illeszti be a határozatnak a Hivatalos Lapban való közzétételét megelőzően.


               EURÓPAI BIZOTTSÁG
            Brüsszel, 2015.5.27.
            COM(2015) 238 final
            Javaslat
            AZ EURÓPAI PARLAMENT ÉS A TANÁCS HATÁROZATA
            a Rugalmassági Eszköznek a nemzetközi védelem területén Olaszország és Görögország érdekében elfogadott átmeneti intézkedésekre vonatkozó igénybevételéről

               INDOKOLÁS

               A 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  1
                olyan, pontosan meghatározott kiadások finanszírozására engedélyezi a Rugalmassági Eszköz igénybevételét, amelyeket a többéves pénzügyi keret egy vagy több fejezetének felső határán belül nem lehetne finanszírozni.

               Miután a Bizottság az 1311/2013/EU, Euratom tanácsi rendelet 11. cikkének, valamint az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  2
                12. pontjának megfelelően megvizsgálta az előirányzatok átcsoportosításának valamennyi lehetőségét és kimerítette a Biztonság és uniós polgárság (3.) kiadási fejezeten belül rendelkezésre álló mozgásteret, javasolja a Rugalmassági Eszköz igénybevételét. Ez az igénybevétel 123 966 698 EUR összegre vonatkozik a 3. fejezet felső határán felül, és célja, hogy az Európai Unió 2016-os pénzügyi évre vonatkozó általános költségvetésében kiegészítse azon átmeneti intézkedések finanszírozását, amelyek a menekültügy területén segítenek enyhíteni az Olaszország és Görögország menekültügyi és migrációs rendszereire nehezedő sürgető és kivételes nyomást és amelyek költségvetésbe bevitt teljes becsült összege 2016-ban 150 000 000 EUR.

               A Rugalmassági Eszköz 2016-os javasolt igénybevételének megfelelő kifizetési előirányzatok várhatóan 2017-ben kerülnek maradéktalanul felhasználásra, és az előirányzatokat a 2017. évi költségvetési tervezetbe viszik majd be.

               A Bizottság emlékeztet arra, hogy a határozatot legkésőbb az Európai Unió 2016-os pénzügyi évre vonatkozó általános költségvetésének közzétételével egy időben kell az Európai Unió Hivatalos Lapjában kihirdetni.

               Javaslat

               AZ EURÓPAI PARLAMENT ÉS A TANÁCS HATÁROZATA

               a Rugalmassági Eszköznek a nemzetközi védelem területén Olaszország és Görögország érdekében elfogadott átmeneti intézkedésekre vonatkozó igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  3
                és különösen annak 12. pontjára,

               tekintettel az Európai Bizottság javaslatára,

               mivel:

               (1)A 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet
                  4
                11. cikke (2011-es árakon számítva) évi 471 millió EUR-s felső összeghatárral létrehozta a Rugalmassági Eszközt.

               (2)Miután a Bizottság megvizsgálta a Biztonság és uniós polgárság (3.) fejezet kiadási felső határa alatt lévő előirányzatok átcsoportosításának valamennyi lehetőségét és kimerítette a rendelkezésre álló mozgásteret, 123 966 698 EUR összeg igénybevételét javasolja a Rugalmassági Eszközön keresztül, hogy az Európai Unió 2016-os pénzügyi évre vonatkozó általános költségvetésében kiegészítse azon átmeneti intézkedések finanszírozását, amelyek a menekültügy területén segítenek enyhíteni az Olaszország és Görögország menekültügyi és migrációs rendszereire nehezedő sürgető és kivételes nyomást. Az említett intézkedések 2016-ra vonatkozó teljes becsült összege 150 000 000 EUR.

               (3)A Rugalmassági Eszköz 2016-os javasolt igénybevételének megfelelő kifizetési előirányzatok várhatóan 2017-ben kerülnek maradéktalanul felhasználásra, és az előirányzatokat a 2017. évi költségvetési tervezetbe viszik majd be,

               ELFOGADTA EZT A HATÁROZATOT:

               1. cikk

               A Rugalmassági Eszközt fel kell használni az Európai Unió 2016-os pénzügyi évre vonatkozó általános költségvetésében szereplő kötelezettségvállalási előirányzatok 123 966 698 EUR összegű megemelésére a Biztonság és uniós polgárság (3.) fejezet kiadási felső határán felül.

               Az említett összeget a menekültügy területén az Olaszország és Görögország menekültügyi és migrációs rendszereire nehezedő sürgető és kivételes nyomás enyhítését elősegítő átmeneti intézkedések finanszírozásának kiegészítésére kell felhasználni.

               A Rugalmassági Eszköz 2016-os javasolt igénybevételének megfelelő kifizetési előirányzatok várhatóan 2017-ben kerülnek maradéktalanul felhasználásra, és az előirányzatokat a 2017. évi költségvetési tervezetbe viszik majd be.

               2. cikk

               Ezt a határozatot az Európai Unió Hivatalos Lapjában ki kell hirdetni.

               Kelt Brüsszelben,

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 884. o.

                     (2)
                  HL C 373., 2013.12.20., 1. o.

                     (3)
                  HL C 373., 2013.12.20., 1. o.

                     (4)
                  HL L 347., 2013.12.20., 884. o.


Fontos jogi nyilatkozat

|

52007PC0559

Javaslat: az Európai parlament és a Tanács határozata a 76/769/EGK tanácsi irányelvnek az egyes veszélyes anyagok és készítmények, 2-(2-metoxietoxi)etanol, 2-(2-butoxietoxi)etanol, metilén-difenil-diizocianát, ciklohexán és ammónium-nitrát forgalomba hozatalának és felhasználásának korlátozásai tekintetében történő módosításáról (A 76/769/EGK tanácsi irányelv módosítása) {SEC(2007) 1237} {SEC(2007) 1238}  /* COM/2007/0559 végleges - COD 2007/0200 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2.10.2007COM(2007) 559 végleges2007/0200 (COD)Javaslat:AZ EURÓPAI PARLAMENT ÉS A TANÁCS HATÁROZATAa 76/769/EGK tanácsi irányelvnek az egyes veszélyes anyagok és készítmények, 2-(2-metoxietoxi)etanol, 2-(2-butoxietoxi)etanol, metilén-difenil-diizocianát, ciklohexán és ammónium-nitrát forgalomba hozatalának és felhasználásának korlátozásai tekintetében történő módosításáról (A 76/769/EGK tanácsi irányelv módosítása)(előterjesztő: a Bizottság){SEC(2007) 1237}{SEC(2007) 1238}INDOKOLÁS1. A JAVASLAT HÁTTEREAz egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelv egyes veszélyes anyagok és készítmények forgalomba hozatalára és felhasználására vonatkozóan harmonizált szabályozási keretrendszert hoz létre az Európai Unióban.A 76/769/EGK irányelv a veszélyes anyagok az emberi egészséget és a környezetet érintő kockázatainak kezelésére szolgál. A 76/769/EGK irányelv I. mellékletében felsorolt veszélyes anyagok és készítmények csak meghatározott feltételek mellett hozhatók forgalomba és használhatók fel.A következő öt anyag által jelentett kockázatokat javasolt a 76/769/EGK irányelv I. mellékletébe való felvétellel kezelni:-  2-(2-metoxietoxi)etanol (DEGME)-  2-(2-butoxietoxi)etanol (DEGBE)-  metilén-difenil-diizocianát (MDI)-  ciklohexán-  ammónium-nitrát (AN).A létező anyagok kockázatainak értékeléséről és ellenőrzéséről szóló, 1993. március 23-i 793/93/EGK rendelet keretein belül a DEGME, DEGBE, MDI és ciklohexán estében végeztek kockázatértékelést. A kockázatértékelés megállapította, hogy a fenti négy anyagot tartalmazó készítmények használata ártalmas a fogyasztók egészségére. A 793/93/EGK rendelet keretében elfogadott 1999/721/EK[1] és 2007/xxx/EK[2] bizottsági ajánlások a 76/769/EGK tanácsi irányelv értelmében a fogyasztókat érintő kockázatok csökkentésének legmegfelelőbb stratégiájaként a közösségi szintű forgalomba hozatal és felhasználás korlátozását javasolták.Az ammónium-nitrát olyan anyag, amely oxidánsként viselkedhet, és a kezelendő kockázat abból adódik, hogy más anyagokkal keveredve robbanóképessé válik. Az ammónium-nitrát műtrágyaként való használata az EU-ban igen elterjedt, és az ammónium-nitrát műtrágyáknak bizonyos biztonsági minimum-előírásokat kell teljesíteniük mielőtt forgalomba hozzák őket.1.1. Kémiai anyagok bemutatása (kémiai összetétel és használat)1.1.1. 2-(2-metoxietoxi)etanol (DEGME)A 2-(2-methoxiethoxi)etanol (DEGME) a glikol-éterek csoportjába tartozik, amelyet főleg társoldószerként használnak igen változatos célokra. Az anyag CAS nyilvántartási száma 111-77-3, EINECS száma 203-906-6.A DEGME-t főleg jegesedésgátlóként használják sugárhajtómű-üzemanyaghoz. A DEGME további felhasználása közbenső vegyi anyagként, kémiai alapanyagként (technológiai oldószer) oldószerként festékek és lakkok, festékeltávolító szerek, tisztítószerek, önfényező emulziók, padlóápoló szerek, ablaktisztító folyadékok, bőrtisztító (szappan) és bőrápolási termékek[3] esetében ismeretes.1.1.2. 2-(2-butoxietoxi)etanol (DEGBE)A 2-(2-butoxiethoxi)etanol (DEGBE) a glikol-éterek csoportjába tartozik, amelyet főleg társoldószerként használnak igen változatos célokra. Az anyag CAS nyilvántartási száma 112-34-5, EINECS száma 203-961-6.A DEGBE-t festékekhez, színezékekhez, tintákhoz, mosószerekhez és tisztítószerekhez használják. Az anyag fő funkciója a keverékek különböző összetevőinek oldása mind vizes és nem vizes rendszerekben[4].1.1.3. Metilén-difenil-diizocianát (MDI)A metilén-difenil-diizocianát (MDI) számos izomer vegyületre utal, amelyek kémiai képlete C15H10N2O2. A 247-714-0 EINECS számon és 26447-40-5 CAS számon nyilvántartott anyag tartalmazza az összes izomer-keveréket és az összes specifikus izomert, még azokat is, amelyek külön CAS vagy EINECS számmal rendelkeznek.Az MDI világszerte használatos, főleg merev poliuretán habok ipari előállításához. Számos egyéb célra is használják, a festékek és bevonatok, ragasztók, tömítőanyagok (beleértve az időjárásnak ellenálló tömítőanyagot), elasztomerek és lábbelik gyártásához. Ismeretes a használata ezen kívül a forgácslemezek (a fadarabkák megkötésére) és az öntödei iparágban öntvényformák előállításánál is[5].1.1.4. CiklohexánA ciklohexán egy ciklikus alkán, amelynek molekuláris képlete C6H12. CAS nyilvántartási száma 110-82-7, EINECS száma 203-806-2.Főleg oldószerként használják ragasztókban (ciklohexán más oldószerekkel kombinálva). Ezek főként a bőriparban (cipőgyártás), az építőiparban (padlóbevonatok) és az autóalkatrész-gyártásban használt „neoprén” (polikloroprén) alapú ragasztók. A ciklohexán alapú ragasztókat főleg kézművesek használják, de lakossági használatuk is elterjedt a háztartási és barkácstermékeknél[6].1.1.5. Ammónium-nitrát (AN)Az ammónium-nitrát molekuláris képlete NH4NO3, CAS nyilvántartási száma 6484-52-2, EINECS száma 229-347-8. Bár hivatalosan nem mindősül oxidáló anyagnak, bizonyos körülmények között erős oxidáló tulajdonságokkal bír.Az ammónium-nitrát használata EU-szerte elterjedt műtrágyaként, ugyanakkor a kereskedelmi forgalomban lévő ANFO (ammónium-nitrát és fűtőolaj keverék) robbanószer fő alkotórésze. Az ammónium-nitrátot a műtrágyákban használják mind önállóan, mind más tápanyagokkal keverve. A műtrágyaipari terminológiában erre a két kategóriára, mint egyszerű és összetett műtrágyákra utalnak, míg a megfelelő terminológia a vegyi anyagokkal kapcsolatos jogszabályokban az anyagok és készítmények. A 28%-nál magasabb nitrogéntartalmú műtrágyák „magas nitrogéntartalmú ammónium-nitrát műtrágyák” néven ismertek.1.2. Kockázatértékelési és kockázatkezelési intézkedések1.2.1. 2-(2-metoxietoxi)etanol (DEGME)A 793/93/EGK tanácsi rendelettel összhangban Hollandiában elvégzett kockázatértékelés alapján arra a következtetésre jutottak, hogy szükséges az emberi egészségre (dolgozók és fogyasztók) jelentett kockázatokat mérsékelni. Feltételezték, hogy a DEGME-t tartalmazó festékek és festékeltávolító szerek használata a fogyasztók egészségére ártalmas lehet.A kockázatértékelési jelentést benyújtották a toxicitási, ökotoxicitási és környezetvédelmi tudományos bizottsághoz (CSTEE), amely az 1998. november 27-i 6. plenáris ülésén[7] arról véleményt fogadott el. A kapott egészségalapú foglalkoztatási referenciaértékek (Health Based Occupational Reference Values) kapcsolatos általános észrevételen kívül – amelyekkel a CSTEE nem értett egyet teljes mértékben – a kockázatértékelési jelentést jó minőségűnek tekintették.Az 1999/721/EK bizottsági ajánlás[8] a fogyasztókat érintő kockázatok csökkentését célzó stratégiát fogalmazott meg a DEGME-tartalmú festékek és festékeltávolító szerek emberi bőrrel való érintkezésének megelőzése céljából. A dolgozók esetében a már érvényben levő 98/24/EK tanácsi irányelv[9] megfelelő védelmet nyújt a DEGME-vel kapcsolatos kockázatokkal szemben.A Festék-, Nyomdafesték- és Művészfestékipar Európai Tanácsa (European Council of the Paint, Printing Ink and Artists’ Colours Industry, CEPE) által 2000-ben végzett tanulmány szerint a kereskedelmi forgalomba hozott festékek csak elhanyagolható mennyiségben tartalmaztak DEGME-t. A CEPE tagvállalatainak azt ajánlotta, hogy a DEGME-t helyettesítsék más anyagokkal az összes fogyasztóknak szánt festék esetében, illetve hogy a jövőben kerüljék a szándékos használatát a kereskedelmi forgalomba hozott festékekben.2006 decemberében a Bizottság kapcsolatba lépett az európai festékeltávolítószer-gyártókkal, akik megerősítették, hogy a DEGME fogyasztói felhasználásra már nincs forgalomban.1.2.2. 2-(2-butoxietoxi)etanol (DEGBE)A 793/93/EGK tanácsi rendelettel összhangban Hollandiában elvégzett kockázatértékelés alapján arra a következtetésre jutottak, hogy szükséges az emberi egészséget (dolgozók és fogyasztók) érintő kockázatokat mérsékelni. A következtetés szerint a fogyasztókat érintő kockázatok csökkentését főleg a DEGBE festékszórókban való használata indokolja.A kockázatértékelési jelentést benyújtották a toxicitási, ökotoxicitási és környezetvédelmi tudományos bizottsághoz (CSTEE), amely az 1998. november 27-i 6. plenáris ülésén[10] arról véleményt fogadott el. A kapott egészségalapú foglalkoztatási referenciaértékekkel kapcsolatos általános észrevételeken kívül – amelyekkel a CSTEE nem értett egyet teljes mértékben – a kockázatértékelési jelentést jó minőségűnek tekintették.Az 1999/721/EK bizottsági ajánlás kockázatcsökkentési stratégiát fogalmazott meg a DEGBE-re vonatkozóan[11]. A stratégia javaslata szerint a DEGBE-tartalmú, szórásra szánt festékeket a fogyasztók számára festékek nem hozhatók kereskedelmi forgalomba. Továbbá, a DEGBE-tartalmú nyilvános kereskedelmi forgalomba hozott festékeken világosan fel kell tüntetni, hogy a festék szórása nem alkalmas. A dolgozók esetében a már érvényben levő 1998. április 7-i 98/24/EK tanácsi irányelv megfelelő védelmet nyújt a DEGBE-vel kapcsolatos kockázatokkal szemben.2001 októberében a Bizottság tanulmányt végzett „a DEGBE forgalmazásával és használatával kapcsolatos közösségi szintű korlátozások bevezetésének előnyei és hátrányai” témában. A tanulmány megvizsgálta a lehetséges korlátozásokkal járó előnyöket és (gazdasági vagy egyéb) hátrányokat, a helyettesítő vegyi anyagok alkalmasságát, valamint a kis- és középvállalkozásokra gyakorolt hatásokat. A tanulmány folyamán fontolóra vettek számos lehetséges bevezethető kockázatcsökkentő intézkedést, például a DEGBE-t tartalmazó szórófestékek betiltását, vagy kiegészítő címkézési követelmények alkalmazását. A festékekben a DEGBE-koncentráció maximálisan engedélyezhető küszöbértékének meghatározását a festékszóró berendezések fogyasztókra jelentett kockázatainak elhárítására megfelelő intézkedésnek tekintették.2007. februárban a 76/769/EGK irányelv végrehajtásáért felelős illetékes hatóságok munkacsoportja (Korlátozások Munkacsoport, Limitations Working Group) megbeszélését követően az Oxygenated Solvents Producers Association (Oxigéntaralmú Oldószergyártók Szövetsége, OSPA) új információkkal szolgált a DEGBE toxicitásával és az expozícióval kapcsolatban[12], amelyeket az EU kockázatértékelésre kijelölt referens tagállama, Hollandia értékelt. Egy ivóvíz-vizsgálat eredményeit felhasználva, egy inhalációs vizsgálatban a tüdőre gyakorolt hatásokat inkább lokális akut jellegűnek értékelték mint szisztémikusnak, és az aeroszolok által kibocsátott belélegezhető részre és részecskeméret-eloszlásra való tekintettel óvatos feltevések alapján megállapították, hogy a szórófestékekben a biztonságos DEGBE koncentráció-küszöb 3%. Hasonló felmérést végeztek más DEGBE-tartalmú festékekkel, és úgy találták, hogy az ecsettel vagy festőhengerrel festett felületek DEGBE párolgása nem jelentett toxikológiai veszélyt. Következésképpen, az ecset vagy festőhenger alkalmazása esetében nem állapítottak meg kockázatokat.1.2.3. Metilén-difenil-diizocianát (MDI)A 793/93/EGK tanácsi rendelettel összhangban Belgiumban elvégzett kockázatértékelés alapján arra a következtetésre jutottak, hogy az emberi egészségre (dolgozók és fogyasztók) jelentett kockázatokat mérsékelni szükséges.A kockázatértékelési jelentést benyújtották a toxicitási, ökotoxicitási és környezetvédelmi tudományos bizottsághoz (CSTEE), amely a 2004. január 8-i 41. plenáris ülésén[13] arról véleményt fogadott el. A CSTEE a kockázatértékelés eredményeit megerősítette.Az ECOLAS 2004 novemberében a belga referens tagállam nevében elkészítette az MDI emberi egészséget érintő kockázatának csökkentési stratégiáját. A tanulmány következtetése szerint a lakosságnak árusított MDI-t tartalmazó készítmények esetében személyi védőfelszerelés és megfelelő használati utasítás szükséges.A belga referens tagállam nevében 2006 júniusában a BIPRO is folytatott egy tanulmányt az MDI forgalmazásának és használatának korlátozásával kapcsolatos lehetséges intézkedések előnyeiről és hátrányairól. A tanulmány következtetése szerint az MDI-t tartalmazó készítmények kereskedelmi forgalomba hozatalát és használatát azokra a készítményekre kell korlátozni, amelyek megfelelő személyi védőfelszereléssel és kiegészítő kezelési és használati útmutatóval együtt kerülnek forgalomba.A 2007/xxx/EK bizottsági ajánlás[14] stratégiát fogalmazott meg az MDI kockázatainak csökkentésére. A stratégia szerint az MDI-t tartalmazó fogyasztási cikkek forgalomba hozatalát és felhasználását korlátozó intézkedéseket szükséges elfogadni. A dolgozók esetében a stratégia közösségi szintű MDI foglalkozási expozíciós határértékek meghatározását javasolta a 98/24/EK tanácsi irányelvvel összhangban.1.2.4. CiklohexánA 793/93/EGK tanácsi rendelettel összhangban Franciaországban elvégzett kockázatértékelés alapján arra a következtetésre jutottak, hogy a ciklohexánt tartalmazó ragasztók használata során fennálló expozíció által az emberi egészséget (dolgozók és fogyasztók) érintő kockázatokat csökkenteni kell. A ciklohexánt tartalmazó ragasztók a legelterjedtebb ciklohexánt tartalmazó fogyasztói termékek, és a kockázatértékelés a feltételezhetően legnagyobb expozíciót jelentő padlószőnyeg-ragasztókra összpontosított.A kockázatértékelési jelentést benyújtották a toxicitási, ökotoxicitási és környezetvédelmi tudományos bizottsághoz (SCTEE), amely a 2002 január 9-i 29. plenáris ülésén[15] arról véleményt fogadott el. A CSTEE a kockázatértékelés eredményeit megerősítette.A 2007/xxx/EK bizottsági ajánlás[16] kockázatcsökkentési stratégiát fogalmazott meg a fogyasztókra vonatkozóan, és a ciklohexán forgalomba hozatalának és felhasználásának korlátozását javasolta a lakossági használatra szánt neoprén-alapú ragasztók esetében. A dolgozók esetében a már érvényben levő 1998. április 7-i 98/24/EK tanácsi irányelv megfelelő védelmet nyújt a ciklohexán ipari felhasználásával kapcsolatos kockázatokkal szemben.1.2.5. Ammónium-nitrát (AN)Az AN-műtrágyák véletlen robbanásának lehetősége csak abban az esetben áll fenn, ha az ammónium-nitrát tartalom, illetve pontosabban az összes nitrogéntartalom meghalad egy kritikus értéket. Az ilyen magas nitrogéntartalmú AN műtrágyák a műtrágyákról szóló 2003/2003/EK rendelet fogalommeghatározása szerint azok, amelyek az ammónium-nitrátra vetítve több mint 28 tömegszázalék nitrogént tartalmaznak. A 28%-nál kevesebb nitrogént tartalmazó ammónium-nitrát alapú műtrágyák a szokásos kezelési és használati körülmények között nem jelentenek robbanásveszélyt.A belső piacon való szabad forgalomba hozatal előtt valamennyi magas nitrogéntartalmú ammónium-nitrát műtrágyát a 2003/2003/EK rendeletben előírt robbanékonysági vizsgálatnak vetnek alá. A műtrágyáknak számos technikai követelményt is teljesíteniük kell a porozitás, részecskeméret, pH és szennyezőanyag-tartalom tekintetében.A 2003/2003/EK rendelet azonban csak a hatálya alá tartozó műtrágyákra vonatkozik, azaz az „EK-műtrágya” néven forgalmazott műtrágyákra, tehát a nem-EK-műtrágyákra nem alkalmazható. A nem-EK-műtrágyák gyártói a rendeletet önkéntes alapon betarthatják.A csak egyetlen tagállamban forgalmazandó műtrágyák esetében a gyártó választhatja a nemzeti szintű követelményeknek való megfelelést. Ezért ezek a műtrágyák nem felelnek meg minden esetben a közösségi szintű biztonsági követelményeknek. Az EU területén egységes biztonsági szint eléréséhez minden ammónium-nitrát műtrágyának ugyanazokat a biztonsági követelményeket kellene teljesítenie.A szokásos mezőgazdasági kezelési és használati körülmények között fennálló robbanásveszélyen kívül az AN-műtrágyákat a terroristák is használják robbanóanyagok előállításához. A magas nitrogéntartalmú AN-műtrágyák szándékos visszaélés céljából történő beszerzésének megnehezítése érdekében a lakosságnak árusított műtrágyák nitrogéntartalmát a legfeljebb 20%-os határértékre kell korlátozni.1.3. Az EU-jogszabályok célkitűzéseiTekintettel a fogyasztókat érintő kockázatok csökkentésének szükségességére és különösen a barkácstermék-felhasználók védelme biztosításának érdekében bizonyos korlátozásokat kell bevezetni a lakossági forgalomba kerülő DEGME, DEGBE, MDI vagy ciklohexán tartalmú készítmények esetében.Ez a határozat a 76/769/EGK irányelvet I. mellékletét módosítja, az alábbi vegyi anyagokkal kiegészítve: DEGME, DEGBE, MDI és ciklohexán. Az ezeket az anyagokat tartalmazó készítmények nyilvános kereskedelmi forgalomba hozatalát bizonyos alkalmazásokra korlátozzák.A határozat rendelkezései alapján a vonatkozó intézkedések, például az anyag maximális koncentrációja (pl. DEGME és DEGBE), a csomagolás maximális méretének korlátozása (pl. ciklohexán), a termékkel kötelezően együtt árusított kesztyű (pl. MDI), valamint a termékről szóló kiegészítő használati utasítás (pl. DEGBE, MDI, ciklohexán) alkalmazása szükséges az ezeket az anyagokat tartalmazó készítmények használata során a fogyasztókat érintő kockázatok csökkentése érdekében.Az EU területén a mezőgazdasági termelők és a forgalmazók számára az összes ammónium-nitrát műtrágyára vonatkozó egységes biztonsági szint biztosításának, illetve a magas nitrogéntartalmú műtrágyák hozzáférhetőségének a mezőgazdaságban tevékenykedő foglalkozásszerű felhasználókra való korlátozása érdekében a 76/769/EGK irányelv I. mellékletét is módosítani kell. A módosítás célja, hogy az EU területén forgalmazott összes ammónium-nitrát műtrágyára egységes biztonsági követelmények vonatkozzanak, és hogy a lakosságnak árusított ammónium-nitrát műtrágyák nitrogéntartalmát korlátozzák.2. AZ ÉRDEKELT FELEKKEL FOLYTATOTT KONZULTÁCIÓK EREDMÉNYEI ÉS A HATÁSVIZSGÁLAT2.1. KonzultációkA DEGME, DEGBE, MDI és ciklohexán esetében a javaslat elkészítéséről az előző fejezetben említett különböző tanulmányok mellett a 76/769/EGK irányelv végrehajtásáért felelős illetékes hatóságok munkacsoportjának számos ülésén tanácskoztak. Konzultációk folytak iparági szakértőkkel, az Európai Vegyipari Tanáccsal (Cefic) és más iparági szervezetekkel, valamint az Európai Fogyasztók Szervezetével (BEUC).Az ammónium-nitrát esetében a javaslat elkészítéséről a Bizottság műtrágya munkacsoportjának 2006. március 24-i ülésén tanácskoztak, az illetékes hatóságok és iparági szakértők EFMA[17] által képviselt résztvevőivel, ahol az alábbi következtetésre jutottak: „… az ammónium-nitrát műtrágyák szokásos felhasználása biztonságát javító számos intézkedést szükséges megfontolni. … a 76/769/EGK irányelv módosítása révén minden ammónium-nitrát műtrágyát a jelenleg csak az „EK-műtrágyákat” szabályozó műtrágya rendelet hatálya alá kell helyezni.”2.2. Hatásvizsgálat2007. május 27-én egy részletes hatásvizsgálat eredményeit küldték el a Hatásvizsgáló Bizottságnak (HB), amely a 2007. június 13-i ülését követően 2007. június 15-én nyilvánított arról véleményt.A Hatásvizsgáló Bizottság minden észrevétele (HB minőségi jegyzék és végleges állásfoglalás) szerepel a hatásvizsgálat végleges változatában[18].A hatásvizsgálat főbb megállapításait a következőkben ismertetjük.2.2.1. A hatásvizsgálat következtetéseiDEGME:A fogyasztói felhasználásra szánt DEGME-tartalmú festékek és festékeltávolító szerek forgalomba hozatalának teljes tilalma a fogyasztókra jelentett kockázatok elhárítása céljából hatékony és eredményes intézkedésnek tekinthető. Az elvégzett elemzés szerint az intézkedés az iparágra nem ró többletköltségeket, ezért arányosnak minősül.DEGBE:A lakosságnak árusított szórófestékek DEGBE-tartalmának 3%-ra történő korlátozása a fogyasztókra jelentett kockázatok elhárítása céljából hatékony és eredményes intézkedésnek tekinthető. Az intézkedés az iparágra nem ró jelentős költségeket, mivel a legtöbb szórófesték DEGBE-tartalma már jelenleg is 3% körül vagy az alatt van. A festék helytelen fogyasztói használata elkerülhető a minden 3%-nál magasabb DEGBE-tartalmú festéken feltüntetett „Ne használja a festéket szórásra” kiegészítő használati utasítással. A címkézés megváltoztatása által az iparágra rótt költségek korlátozottak és csökkenthetők a intézkedések bevezetése előtt hosszabb átmeneti időszak biztosítása által. Ezért az intézkedés arányosnak minősül.MDI:A lakosságnak árusított MDI-t tartalmazó termékhez mellékelt polietilén kesztyű, valamint specifikus figyelmeztetés és használati utasítás a fogyasztókra jelentett kockázatok csökkentése céljából hatékony és eredményes intézkedésnek tekinthető. Így a fogyasztók csökkenthetik a bőrexpozíciót és kellő információval rendelkeznek az MDI tartalmú termékek helytelen használatának elkerüléséhez. A polietilén kesztyűk ára a termék árához viszonyítva alacsony, és a címkézés megváltoztatásának költségei csökkenthetők, amennyiben az intézkedések bevezetése előtt hosszabb átmeneti időszakkal számolnak. Ezért a kesztyűk és specifikusabb használati utasítások kiegészítő követelménye arányos intézkedésnek minősül.A Korlátozások Munkacsoport ülésein a tagállamok illetékes hatóságai, az érintett felek és a Bizottság megállapodtak egy tanulmány készítésében, amely célja az adatgyűjtés az MDI-tartalmú termékek okozta légúti allergia lehetséges eseteiről. A tanulmány szakosított központok közreműködésével és a Bizottság jóváhagyásával készül. Amennyiben a tanulmány eredményei alapján a fogyasztókat érintő kockázat beigazolódik, költség-haszon elemzést követően további védelmi intézkedéseket kell megfontolni.Ciklohexán:A lakosságnak árusított ciklohexánt tartalmazó neoprén-alapú ragasztók esetében a „Padlószőnyeg ragasztásra nem használható” és „Elégtelen szellőzési feltételek mellett nem használható” kiegészítő címkézési követelmények, valamint a 650g-ra csökkentett csomagolási méret a fogyasztókat érintő kockázatok csökkentése céljából hatékony és eredményes intézkedésnek tekinthető. A címkézés megváltoztatása által az iparágra rótt költségek nem túl magasak, és csökkenthetők a intézkedések bevezetése előtt hosszabb átmeneti időszak biztosítása által. Ezért az intézkedések arányosnak minősülnek.Ammónium-nitrát (AN):Az AN-műtrágyák forgalmazásának olyan módon történő korlátozása, hogy a 28%-nál több nitrogént tartalmazó műtrágyák csak abban az esetben hozhatók forgalomba, ha teljesítik a 2003/2003/EK rendeletben foglalt biztonsági követelményeket, a legeredményesebb és költséghatékonyabb módja annak biztosítására, hogy az AN-műtrágyák megfeleljenek a harmonizált és elismert biztonsági előírásoknak. Jelenleg a tagállamok különböző intézkedéseket alkalmaznak a nemzeti műtrágyáik esetében. Ez az intézkedés szükséges az érvényben lévő szabályozás hézagainak a betöltéséhez, amely lehetővé teszi a nemzeti műtrágyák és a 2003/2003/EK rendelet szerinti „EK-műtrágyák” párhuzamos értékesítését. A lakosságnak történő árusítást a 20%-nál kisebb nitrogéntartalmú műtrágyákra kell korlátozni. A 20%-nál nagyobb nitrogéntartalmú műtrágyák lakossági értékesítésének megszűnése miatti veszteség elhanyagolható, és azt kompenzálja a más típusú, azonos teljesítményű műtrágyák hasonló áron való értékesítése.3. A JAVASLAT JOGI ELEMEI3.1. JogalapA javaslat jogalapja a Szerződés 95. cikke.Ez a határozat a lakosság részére értékesített DEGME, DEGBE, MDI és ciklohexán tartalmú készítmények forgalomba hozatalának és használatának harmonizált szabályozását célozza. Harmonizált szabályokat állítana fel az AN önálló anyagként és műtrágyaként használt készítmény formájában történő forgalomba hozatalára.A határozat egységes szabályokat vezetne be a termékek forgalomba hozatalára, és megszüntetné a tagállamok eltérő jogi szabályozásából fakadó kereskedelmi akadályokat. A 76/769/EGK irányelv javasolt módosítása javítaná a belső piac működésének feltételeit és az emberi egészség védelmének magas szintjét biztosítaná.3.2. A szubszidiaritás és arányosság elveAz egyes veszélyes anyagok és készítmények forgalomba hozatalának és felhasználásának korlátozásáról szóló 76/769/EGK tanácsi irányelv célja az Európai Unióban egy harmonizált szabályozási keretrendszer létrehozása, illetve a Közösségen belüli kereskedelmet akadályozó eltérő nemzeti szabályozás megszüntetése. Ez nem érhető el a tagállami szinten hozott intézkedésekkel.A határozatban javasolt intézkedések arányosak abban az értelemben, hogy nem lépik túl azokat a kereteket, amelyek szükségesek az emberi egészségvédelem javításának eléréséhez, ugyanakkor az összes meghatározott intézkedéssel kapcsolatos, az iparág és a szélesebb értelemben vett társadalom által viselt gazdasági költség korlátozott.3.3. Az eszközök megválasztásaA Bizottság a 76/769/EGK tanácsi irányelvet tartja a legjobb eszköznek a belső piac működésének és egyben az emberi egészség és a környezet magas szintű védelmének biztosítására. Ezért összhangban van a Szerződés 95. cikkének (3) bekezdésével.A 76/769/EGK irányelvet 2009. június 1-jén hatályon kívül helyezi a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet. A 76/769/EGK irányelv I. mellékletének e határozat értelmében tervezett módosítása 2009. június 1. után alkalmazandó, és az 1907/2006/EK rendelet XVII. mellékletébe kerül bevezetésreA 76/769/EGK irányelv I. mellékletének módosítására a határozat célravezetőbb eszköz mint az irányelv, mivel a javasolt korlátozások nemzeti jogba való átültetése már pár hónappal a 76/769/EGK irányelv hatályon kívül helyezése előtt fejeződne be. Az átültetés így semmilyen haszonnal nem járna. Ebben a helyzetben a határozat célravezetőbb jogi eszköz mint az irányelv.4. KÖLTSÉGVETÉSI VONZATEz a határozat nincs hatással a költségvetésre.2007/0200 (COD)Javaslat:AZ EURÓPAI PARLAMENT ÉS A TANÁCS HATÁROZATAa 76/769/EGK tanácsi irányelvnek az egyes veszélyes anyagok és készítmények, 2-(2-metoxietoxi)etanol, 2-(2-butoxietoxi)etanol, metilén-difenil-diizocianát, ciklohexán és ammónium-nitrát forgalomba hozatalának és felhasználásának korlátozásai tekintetében történő módosításáról (A 76/769/EGK tanácsi irányelv módosítása)(EGT-vonatkozású szöveg)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 95. cikkére,tekintettel a Bizottság javaslatára[19],tekintettel az Európai Gazdasági és Szociális Bizottság véleményére[20],a Szerződés 251. cikkében megállapított eljárásnak megfelelően[21],mivel:(1) A 2-(2-metoxietoxi)etanol (DEGME), a 2-(2-butoxietoxi)etanol (DEGBE), a metilén-difenil-diizocianát (MDI) és a ciklohexán emberi egészségre jelentett kockázatait a létező anyagok kockázatainak értékeléséről és ellenőrzéséről szóló, 1993 március 23-i 793/93/EGK tanácsi rendelettel[22] összhangban értékelték A kockázatértékelés megállapította, hogy csökkenteni kell a fenti anyagok emberi egészséget érintő kockázatait. A következtetéseket a toxicitási, ökotoxicitási és környezetvédelmi tudományos bizottság (CSTEE) is megerősítette.(2) A 793/93/EGK rendelet keretében elfogadott, a következő anyagok: a 2-(2-butoxi-etoxi)-etanol; 2-(2-metoxi-etoxi)-etanol; a C10-13 klórozott alkánok, a benzol C10-13 alkil-származékai tekintetében a kockázatértékelés eredményeiről és a kockázatcsökkentési stratégiákról szóló, 1999. október 12-i 1999/721/EK bizottsági ajánlás[23] . és a következő anyagok: : a piperazin; a ciklohexán; a metilén-difenil-diizocianát; a but-2-in-1,4-diol; a metil-oxirán; az anilin; a 2-etilhexilakrilát; a 1,4-diklórbenzén; a 3,5-dinitro-2,6-dimetil-4-tercbutil-aceto-fenon; a di-(2-etilhexil)-ftalát; a fenol; a bisz(pentabrómfenil)éter az 5-tercbutil-2,4,6-trinitro-m-xilén[24]tekintetében a kockázatértékelés eredményeiről és a kockázatcsökkentési stratégiákról szóló 2007/xxx/EK bizottsági ajánlás kockázatcsökkentési stratégiát javasolt a DEGME, DEGBE, MDI és ciklohexán vonatkozásában, ajánlva, hogy az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelv[25] szerint alkalmazzanak korlátozó intézkedéseket az ezeket az anyagokat tartalmazó, kereskedelmi forgalomba hozotott, a lakosság részére értékesített készítményekre .(3) A fogyasztók védelme érdekében ezért szükségesnek tűnik a DEGME, DEGBE, MDI és ciklohexán tartalmú készítmények forgalomba hozatalának és felhasználásának korlátozása bizonyos alkalmazások során.(4) A DEGME-t fogyasztóknak szánt festékekben és festékeltávolító szerekben már nem használják. Az előbbiekben említett kockázatértékelés kimutatta, hogy a DEGME-tartalmú festékek és festékeltávolító szerek a bőrrel való érintkezés által a fogyasztók egészségére ártalmasak lehetnek. A festékekben és festékeltávolító szerekben alkalmazott DEGME tartalmú készítmények ezért a lakosság részére nem hozhatók forgalomba. Piacfelügyeleti célból a DEGME tartalmú készítményekben 0,1%-os határértéket kell elfogadni.(5) A DEGBE-t festékek összetevőjeként használják. Az előbbiekben említett kockázatértékelés kimutatta, hogy a DEGBE-tartalmú festékek szórófestékként alkalmazva a fogyasztók egészségére a belégzés által ártalmasak lehetnek. A fogyasztók egészségét a belégzés által veszélyeztető kockázat megelőzéséhez kalkulált biztonságos DEGBE koncentráció-határérték a szórófestékekben 3%.(6) Amennyiben az egyéb festékek DEGBE koncentráció legalább3%, ezeken figyelmeztetést kell feltüntetni, hogy ne használják az ilyen festéket szórásra.(7) A megfelelő DEGBE koncentráció-határértéket nem teljesítő festékek piacról való kivonásának megfelelő ütemezése érdekében különböző időpontokat kell kijelölni a korlátozás alkalmazása tekintetében a DEGBE-tartalmú szórófestékek forgalomba hozatalának kezdetét és végét illetően.(8) Az MDI kockázatértékelése megállapította, hogy az MDI-t tartalmazó készítmények fogyasztói alkalmazása során fellépő kockázatokat csökkenteni kell a bőrrel való érintkezéssel és belégzéssel kapcsolatos aggályok miatt. A kockázatok megelőzése és elhárítására céljából az MDI tartalmú készítmények nyilvános kereskedelmi forgalomba hozatalát csak bizonyos feltételek mellett, például a csomagolásban polietilén kesztyűk kötelező elhelyezése, illetve a csomagoláson kiegészítő használati utasítás feltüntetése esetén lehet engedélyezni. Mivel a védőfelszereléssel való ellátás és a megfelelő utasítások nyomtatása a gyártók részéről külön erőfeszítéseket igényel, számukra hosszabb átmeneti időszakot kell biztosítani.(9) Az MDI használata igen elterjedt az olyan fogyasztási cikkekben, mint az egykomponensű hab (One Component Foam, OCF). A fogyasztóknál fellépő légúti allergiás megbetegedések esetei a mai napig nincsenek számszerűsítve. További adatok gyűjtése szükséges az MDI tartalmú készítmények belégzése következtében fellépő légúti allergiás megbetegedések lehetséges esetivel kapcsolatban. Az adatgyűjtést a Bizottság által jóváhagyott kutatási jegyzőkönyv alapján kell folytatni, a légúti allergiák szakosított központjainak közreműködésével. Amennyiben az új adatgyűjtés eredményei szerint további megszorító intézkedésekre van szükség, a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet[26] 69 cikke (1) és (3) bekezdésében megállapított eljárásnak megfelelően kell eljárni az adatok alapján.(10) A ciklohexánnal kapcsolatos kockázatértékelés a fogyasztók ciklohexán tartalmú padlószőnyeg-ragasztó készítmények használata során fennálló expozíciójára helyezte a hangsúlyt, és arra a következtetésre jutott, hogy szükséges a fogyasztói fellépő kockázatokat csökkenteni az ilyen alkalmazás során. A ciklohexánt tartalmazó neoprén-alapú ragasztók ezért a lakosság részére csökkentett csomagolási méretben hozhatók forgalomba. A terméken a fogyasztók számára elhelyezett harmonizált használati utasítások megelőzik a termék helytelen feltételekkel pl. elégtelen szellőzés melletti, illetve helytelen célra, pl. padlószőnyeg ragasztásra történő használatát.(11) Az EU-szerte széles körben műtrágyaként használt ammónium-nitrát oxidálószerként viselkedhet. Mindenekelőtt bizonyos más anyagokkal keveredve robbanóképes. Ezért az ammónium-nitrát műtrágyáknak a véletlen robbanás elkerülése végett a forgalomba hozatal előtt bizonyos követelményeknek kell megfelelniük.(12) A műtrágyákról szóló, 2003. október 13-i 2003/2003/EK európai parlmenti és tanácsi rendelet[27] előírja az ammónium-nitrát műtrágyákra vonatkozó harmonizált követelmények, beleértve a biztonsági követelmények alkalmazását. A követelményeknek megfelelő műtrágyákat „EK-műtrágya” címkével lehet ellátni, és a belső piacon szabadon forgalomba hozhatók.(13) A csak egyetlen tagállamban forgalmazott műtrágyák esetében a gyártó választhatja a nemzeti szintű szabályoknak való megfelelést. Ezért ezek a műtrágyák nem felelnek meg minden esetben a közösségi szintű biztonsági követelményeknek. A Közösség területén az egységes biztonsági szint eléréséhez minden ammónium-nitrát műtrágyának ugyanazokat a biztonsági követelményeket kell teljesítenie.(14) A 2003/2003/EK rendelet a III. mellékletében előírja a 28%-nál több nitrogént tartalmazó ammónium-nitrát műtrágyák robbanékonysági vizsgálatát. Az ilyen műtrágyák esetében a robbanás kockázatának minimálisra csökkentése érdekében számos fizikai jellemzőt és szennyezőanyag-tartalom határértéket is meghatározza. A követelményeket teljesítő, vagy a 28%-nál kevesebb nitrogént tartalmazó ammónium-nitrát műtrágyákat az összes tagállam elfogadja mezőgazdasági célokra biztonságosan használható műtrágyaként.(15) Ezért a Közösség területén forgalmazott összes ammónium-nitrát műtrágyának meg kell felelni a 2003/2003/EK rendeletben meghatározott biztonsági követelményeknek.(16) Az ammónium-nitrát műtrágyákat robbanóanyagok tiltott előállításához is használják. Az ilyen célú visszaélésre alkalmas műtrágyák legalacsonyabb nitrogéntartalma 20%. Az ilyen műtrágyák felhasználásának mezőgazdasági szakmai célokra való korlátozása érdekében a lakosságnak árusított ammónium-nitrát készítmények nitrogéntartalmát a 20%-os határérték alattira kell korlátozni.(17) A 76/769/EGK irányelvet ennek megfelelően módosítani kell,(18) Az irányelv nem sérti a munkavállalók védelmére vonatkozó minimumkövetelményeket meghatározó közösségi jogszabályokat, így a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelvet[28], valamint az ezen alapuló egyedi irányelveket, különösen a munkájuk során rákkeltő anyagokkal és mutagénekkel kapcsolatos kockázatoknak kitett munkavállalók védelméről (hatodik egyedi irányelv a 89/391/EGK tanácsi irányelv 16. cikkének (1) bekezdése értelmében) (kodifikált változat) szóló, 2004. április 29-i 2004/37/EK európai parlamenti és tanácsi irányelvet[29] és a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről (tizennegyedik egyedi irányelv a 89/391/EGK irányelv 16. cikkének (1) bekezdése értelmében) szóló, 1998. április 7-i 98/24/EK tanácsi irányelvet[30].ELFOGADTA EZT A HATÁROZATOT:1. cikkA 76/769/EGK irányelv I. melléklete e határozat mellékletének megfelelően módosul.2. cikkEz a határozat az Európai Unió Hivatalos Lapjában való kihirdetését követő harmadik napon lép hatályba.3. cikkEnnek a határozatnak a tagállamok a címzettjei.Kelt Brüsszelben, -án/-én.Az Európai Parlament részéről a Tanács részérőlAz Európai Parlament részéről a Tanács részérőlAz elnök az elnökMELLÉKLETA 76/769/EGK irányelv I. melléklete a következő 53–57. pontokkal egészül ki:(53) 2-(2-metoxietoxi)etanol (DEGME) CAS-szám: 111-77-3 EINECS-szám: 203-906-6 | Nem hozható kereskedelmi forgalomba a lakosság részére [a határozat hatálybalépését követő 18 hónappal] festékek és festékeltávolító szerek összetevőjeként 0,1 tömegszázalékos vagy annál magasabb koncentrációban. |(54) 2-(2-butoxietoxi)etanol (DEGBE) CAS-szám: 112-34-5 EINECS-szám: 203-961-6 | Nem hozható kereskedelmi forgalomba a lakosság részére [a határozat hatálybalépését követő 18 hónappal] szórásra használt festékek összetevőjeként 3 tömegszázalékos vagy annál magasabb koncentrációban Az 1. pontban meghatározott koncentráció-határértéknek meg nem felelő festék nem hozható kereskedelmi forgalomba a lakosság részére [a határozat hatálybalépését követő 24 hónappal]. A veszélyes anyagok és készítmények osztályozására, csomagolására és címkézésére vonatkozó közösségi jogszabályok sérelme nélkül, a lakosság részére kereskedelmi forgalomba hozott, 3 tömegszázalékos vagy annál magasabb koncentrációban DEGBE-t tartalmazó nem szórófestékek csomagolásán [a határozat hatálybalépését követő 24 hónappal] olvashatóan és eltávolíthatatlanul fel kell tüntetni a következő szöveget: „Ne használja a festéket szórásra” |(55) metilén-difenil-diizocianát (MDI) CAS-szám: 26447-40-5 EINECS-szám: 247-714-0 | Nem hozható kereskedelmi forgalomba a lakosság részére [a határozat hatálybalépését követő 24 hónappal] készítmények összetevőjeként 0,1 tömegszázalékos vagy annál magasabb koncentrációban, kivéve, ha a csomagolásban polietilén kesztyűt is elhelyeztek, valamint csomagoláson olvashatóan és eltávolíthatatlanul, a veszélyes anyagok és készítmények osztályozására, csomagolására és címkézésére vonatkozó közösségi jogszabályok sérelme nélkül, fel van tüntetve a következő szöveg: „Allergiás reakciót válthat ki az MDI-től különböző diizocianátokra már szenzibilizált személyeknél. Asztma-szerű reakciót válthat ki az asztmában szenvedő személyeknél. Bőrreakciókat válthat ki bőrproblémákkal rendelkező személyeknél. Elégtelen szellőzési feltételek mellett használjon gázmaszkot (pl. EN 14387:2004 típusú maszkot, A1 típusú filterrel)” Az (1) bekezdés a) pontjától eltérően ez nem vonatkozik az olvadékragasztókra (hot-melt). Az MDI tartalmú készítményeket először forgalomba hozó természetes vagy jogi személyek az (1) bekezdésben előírt korlátozások bevezetésétől számított 3 éven belül adatokat gyűjtenek az MDI tartalmú készítmények használata során fellépő légúti allergiás megbetegedések lehetséges esetivel kapcsolatban, és az adatokat eljuttatják a Bizottság részére. Az adatgyűjtést kutatási jegyzőkönyv alapján kell folytatni, szakosított központok közreműködésével, és a Bizottság jóváhagyásával. Az 1907/2006/EK európai parlamenti és tanácsi rendelet* 69 cikke (1) és (3) bekezdését egységes módon kell alkalmazni, kivéve ha az összegyűjtött adatok bizonyítják, hogy nincs szükség további megszorító intézkedésekre azokon kívül, amelyeket már alkalmaznak. |(56) ciklohexán CAS-szám: 110-82-7 EINECS-szám: 203-806-2 | Nem hozható kereskedelmi forgalomba a lakosság részére [a határozat hatálybalépését követő 18 hónappal] neoprén alapú ragasztók összetevőjeként 0,1 tömegszázalékos vagy annál magasabb koncentrációban, és 650g-nál nagyobb méretű csomagolásban. Az (1) bekezdésnek meg nem felelő ciklohexánt tartalmazó neoprén alapú ragasztók nem hozhatók kereskedelmi forgalomba a lakosság számára történő értékesítésre [a határozat hatálybalépését követő 24 hónappal]. A veszélyes anyagok és készítmények osztályozására, csomagolására és címkézésére vonatkozó közösségi jogszabályok sérelme nélkül, a lakosság részére [a határozat hatálybalépését követő 24 hónappal] kereskedelmi forgalomba hozott 0,1 tömegszázalékos vagy annál magasabb koncentrációban ciklohexánt tartalmazó neoprén alapú ragasztók csomagolásán olvashatóan és eltávolíthatatlanul fel kell tüntetni a következő szöveget: „Elégtelen szellőzési feltételek mellett nem használható. Padlószőnyeg ragasztásra nem használható” |(57) ammónium-nitrát (AN) CAS-szám 6484-52-2 EINECS-szám 229-347-8 | Első alkalommal nem hozható kereskedelmi forgalomba [a határozat hatálybalépését követő 18 hónappal] anyag vagy készítmény formájában egyszerű vagy összetett szilárd műtrágyaként az ammónium-nitrátra vetítve több mint 28 tömegszázalék nitrogént tartalmazó műtrágya, kivéve ha megfelel a műtrágyákról szóló 2003/2003/EK európai parlamenti és tanácsi rendelet III. mellékletében megállapított, az ammónium-nitrát műtrágyákra vonatkozó műszaki rendelkezéseknek**. Nem hozható kereskedelmi forgalomba a lakosság számára történő értékesítésre [a határozat hatálybalépését követő 18 hónappal] olyan anyag vagy készítmény formájában, amely az ammónium-nitrátra vetítve legalább 20 tömegszázalék nitrogént tartalmaz. |* HL L 396., 2006.12.30., 1. o.** HL L 304., 2003.11.21.[pic][pic][pic][pic][pic][pic][1]A Bizottság 1999. október 12-i 1999/721/EK ajánlásai a kockázatértékelés eredményeiről és a kockázatcsökkentési stratégiákról a következő anyagok esetében: 2-(2-butoxietoxi)etanol; 2-(2-metoxiethoxi)etanol; alkánok, C10-13, klór; benzol, C10-13-alkil származékok.[2]A Bizottság ajánlásai a kockázatértékelés eredményeiről és a kockázatcsökkentési stratégiákról a következő anyagok esetében:: piperazin; ciklohexán; metilén-difenil-diizocianát; but-2-in-1,4-diol; metil-oxirán; anilin; 2-etilhexilakrilát; 1,4-diklórbenzén; 3,5-dinitro-2,6-dimetil-4-tercbutil-aceto-fenon; di-(2-etilhexil)-ftalát; fenol; bisz(pentabrómfenil)éter 5-tercbutil-2,4,6-trinitro-m-xilén. Közzé fogják tenni.[3] Az 1999-ben közzétett, a 793/93/EGK tanácsi rendelet szerinti kockázatértékelési jelentés, elérhető: http://ecb.jrc.it/esis[4] Az 1999-ben közzétett, a 793/93/EGK tanácsi rendelet szerinti kockázatértékelési jelentés, elérhető: http://ecb.jrc.it/esis[5] A 2005-ben közzétett, a 793/93/EGK tanácsi rendelet szerinti kockázatértékelési jelentés, elérhető: http://ecb.jrc.it/esis[6] A 2004-ben közzétett, a 793/93/EGK tanácsi rendelet szerinti kockázatértékelési jelentés, elérhető: http://ecb.jrc.it/esis[7] A vélemény a következő weboldalon érhető el: http://ec.europa.eu/health/ph_risk/committees/sct/sct_opinions_en.htm[8] HL L 292., 1999.11.13., 42. o.[9] A Tanács 98/24/EK irányelve (1998. április 7.) a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről (tizennegyedik egyedi irányelv a 89/391/EGK irányelv 16. cikkének (1) bekezdése értelmében). HL L 131, 1998.5.5., 11. o.[10] A vélemény a következő weboldalon érhető el: http://ec.europa.eu/health/ph_risk/committees/sct/sct_opinions_en.htm[11] HL, L 292 1999.11.13., 42.o[12] Az „Oxigéntaralmú Oldószergyártók Szövetsége, OSPA” a Bizottsághoz és a Korlátozások Munkacsoporthoz benyújtott állásfoglalása, 2007. május.[13] A vélemény a következő weboldalon érhető el: http://ec.europa.eu/health/ph_risk/committees/sct/sct_opinions_en.htm[14] HL C […]., […],[…]. o.[15] A vélemény a következő weboldalon érhető el: http://ec.europa.eu/health/ph_risk/committees/sct/sct_opinions_en.htm[16] HL C […]., […],[…]. o.[17] EFMA: Európai Műtrágyagyártók Szövetsége[18] Bizottsági munkadokumentum: A „Hatásvizsgálti jelentés” elérhető a következő címen: http://ec.europa.eu/enterprise/chemicals/studies_en.htm[19] HL C […]., [ …]., […]. o.[20] HL C […]., [ …]., […]. o.[21] HL C […]., [ …]., […]. o.[22] HL L 84., 1993.4.5., 1. o. Az 1882/2003/EK rendelettel (HL L 284., 2003.10.31., 1. o.) módosított rendelet.[23] HL L 292, 1999.11.13., 42. o.[24] HL C […]., [ …]., […]. o.[25] HL L 262., 1976.9.27., 201. o. A legutóbb a 2006/139/EK bizottsági határozattal ( HL L 384., 2006.12.29., 94. o. ) módosított irányelv.[26] HL L 396., 1996.12.30., 1. o.[27] HL L 304., 2003.11.24., 1. o. A legutóbb a 162/2007/EK bizottsági rendelettel (HL L 51., 2007.2.20., 7. o.) módosított rendelet.[28] HL L 183., 1989.6.29., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.[29] HL L 158., 2004.4.30., 50. o.[30] HL L 131., 1998.5.5., 11. o.